Orihuela
<s>Orihuela je grad i općina od 76,097 stanovnika na istoku Španjolske, koji administrativno podpada pod
Autonomnu zajednicu Valenciju i Provinciju Alicante.</s>

<s>Geografske karakteristike</s>

<s>Orihuela leži sjeveroistočno od grada Murcije u plodnoj Dolini Vega, duž obala rijeke Segure.</s>

<s>Historija</s>

<s>Orihuela je iznikla kao ibersko naselje, prije dolaska Rimljana na Iberijski poluotok.</s><s>Za rimske vlasti bila je poznata pod imenom Orcelis.</s><s>Za vizigotske vlasti Orihuela je bila prijestolnica pogranične zone koja je obuhvaćala današnji Alicante i Murciju.</s><s>Tokom 8. vijeka bila je rezidencija Theudimera, vizigotskog grofa koji je uspio zadržati svoju autonomiju i pod omejadskom vlašću.</s><s>On je prema legendi na bedeme postavio žene odjevene u ratničke uniforme, na taj način je prisilio Maure na pregovore.</s><s>Grad je ipak tokom 9. vijeka izgubio svoju autonomiju pa je postao dio Omejidskog Kalifata, a kasnije raznih maurskih Taifa.</s>

<s>To je trajalo sve do 13. vijeka, točnije do 17. jula 1242. kad su vojnici kastiljskog kralja Alfonsa X zauzeli Orihuelu.</s>

<s>Grad je 1296. odlučio promjeniti  vladara pa je izabrao Jaima II pa je tako postao dio Kraljevine Valencije.</s><s>Orihuela od 1564. ima status biskupije.</s>

<s>Grad je orobljen za nemira na samom početku vladavine Karla V - 1520., i ponovno za Rata za španjolsko nasljeđe - 1706.</s><s>Još gore je bilo to što je za vrijeme tog rata tadašnji guverner Marqués de Rafal stao je na stranu pretendenta Karla VI pa je zbog tog nakon pobjede Filipa V - grad pao u nemilost i izgubio sve dotadašnje privilegije.</s>

<s>Orihuela je pretrpjela nekoliko epidemija kuge, dijelom je uništena u potresu koji ju je zadesio 1829., a više puta je bila poplavljena od rijeke 
Segure.</s>

<s>Poznati sugrađani</s>

<s>Miguel Hernández (1910. - 1942.) pjesnik</s>

<s>Pobratimski gradovi</s>

<s>El Quisco, Čile</s>

<s>Izvori</s>

<s>Vanjske veze</s>

<s>Ayuntamiento de Orihuela 
 
Gradovi u Španiji
Valencijska Zajednica</s>

